b'\n_START_ARTICLE_\nNoretindron\n_START_PARAGRAPH_\nNoretindron je sinteti\xc4\x8dni progestagen, ki se uporablja pri peroralni kontracepciji. Predstavlja nadomestek progesterona. Obi\xc4\x8dajno se v kontracepciji uporablja v kombinaciji z estrogenom. Izkazuje tako androgeno kot estrogeno delovanje._NEWLINE_Noretindron je prvi\xc4\x8d sintetiziral mehi\xc5\xa1ki kemik Luis E. Miramontes 15. oktobra 1951. Velja za temeljno u\xc4\x8dinkovino pri razvoju kontracepcijskih tablet.'